Ռուսական կայսերական շարժում

Ռուսական կայսերական շարժում (ՌԿՇ; , ՌԻԴ) ռուս ծայրահեղ ազգայնական, սպիտակ ռասայի գերակայության կողմնակից, ուլտրաաջ ռազմականացված կազմակերպություն։

2015 թվականի դրությամբ, նրանց առաջնորդն էր Ստանիսլավ Վորոբևը։ Այն Միացյալ Նահանգների և Կանադայի կողմից կողմից ճանաչվել է որպես ահաբեկչական կազմակերպություն։ Նրա հրապարակումներից մի քանիսը սև ցուցակում են հայտնվել Ռուսաստանում, թեև Ռուսաստանի կառավարությունը հրաժարվում է խմբին դասել ահաբեկչական կազմակերպությունների շարքին։

Ակնարկ 
Ռուսական կայսերական շարժումը (ՌԿՇ) հիմնադրվել է 2002 թվականին Սանկտ Պետերբուրգում Ստանիսլավ Վորոբյովի կողմից։

Գաղափարախոսություն 
Պարզվել է, որ ՌԿՇ-ի կայքը 20-րդ դարի սկզբի Ռուսաստանի բռնի, հակասեմական Սև հարյուրամյակներից ոգեշնչված «քաղաքական ուղղափառություն և միանձնյա կառավարում» քարոզող քաղաքական խմբերի կայքերի ավելի լայն խմբի մի մասն է։  Այս կլաստերի մյուս խմբերը ներառում են «հավատքի և հայրենիքի համար» կազմակերպությունը և «ժամանակակից վերածնունդ» ռուս ժողովրդի միությունը։ Շարժումը չի ճանաչում Ուկրաինայի գոյությունը։

Հարաբերությունները Ռուսաստանի հետ 
Ահաբեկչության դեմ պայքարի միջազգային կենտրոնը նկարագրել է ՌԿՇ-ի հարաբերությունները Ռուսաստանի կառավարության հետ որպես «թշնամական սիմբիոզ». քանի դեռ նրանք ահաբեկչական գործողություններ չեն իրականացնում երկրի ներսում, նրանք կարող են ազատորեն գործել և դասընթացներ առաջարկել զինյալներին, ինչպես նաև զորքեր ուղարկել արտերկրում հակամարտություններին, որոնցում Ռուսաստանը շահագրգռված է։

Արևմտյան հետախուզության ներկայացուցիչներն ասում են, որ, իրենց կարծիքով, ՌԿՇ-ն կապեր ունի և համագործակցում է ռուսական հետախուզության հետ։ Նյու Յորք Թայմսը, վկայակոչելով ԱՄՆ անանուն պաշտոնյաներին, պնդում է, որ ՌԿՇ-ն միայն մասամբ է աջակցում Ռուսաստանի կառավարությանը. շարժման ղեկավարությունը քննադատել է կառավարության գործողությունները Ուկրաինա ներխուժման ժամանակ և Պուտինին մեղադրել կոռուպցիայի մեջ։ Այնուամենայնիվ, ՌԿՇ-ն և ռուսական հետախուզությունը ընդհանուր նպատակներ ունեն արտերկրում, ինչը հանգեցնում է սիմբիոտիկ հարաբերությունների, որի ընթացքում ռուսական հետախուզությունը կարողացավ ազդել ՌԿՇ-ի գործողությունների վրա։

Արտաքին պատժամիջոցներ 
2020 թվականի ապրիլի 6-ին, ԱՄՆ Պետական դեպարտամենտը ներառեց ռուսական կայսերական շարժումն ու դրա երեք առաջնորդներին (Ստանիսլավ Անատոլևիչ Վորոբև, Դենիս Վալլիլլովիչ Գարիև, և Նիկոլայ Նիկոլաևիչ Տրուշչա) հատուկ նշանակված գլոբալ ահաբեկիչների ցանկում, այսպիսով, սա սպիտակամորթների գերակայության առաջին խումբն է, որը Պետդեպարտամենտի կողմից ընդգրկվել է ահաբեկչական կազմակերպությունների շարքում։

Խումբը պաշտոնապես ահաբեկչական խումբ նշվեց Կանադայում, 2021 թվականի փետրվարի 3-ին։

Կայսերական լեգեոն ռազմականացում 

2008 թվականին, ՌԿՇ-ն ձևավորեց իր ռազմականացված ստորաբաժանումը, որը ստացավ կայսերական լեգեոն () անվանումը, այն առնվազն 2014 թվականից ղեկավարում է Դենիս Վալիուլովիչ Գարիևը, և կոչ արեց «երիտասարդ ուղղափառ տղամարդկանց» նվիրվել Նովոռոսիայի պաշտպանությանը։

Ուսուցում 
Խումբը Սանկտ Պետերբուրգում ունի երկու ուսումնական բազա, որոնցից մեկը հայտնի է որպես պարտիզանական ճամբար, այն գտնվում է Սանկտ Պետերբուրգից հարավ Հեինասենմա կղզում։ «Պարտիզանները» մարզումներ են անցկացնում քաղաքային պայմաններում մարտական գործողություններ վարելու, հրաձգության, մարտավարական բժշկության, բարձրության վրա աշխատելու, ռազմական հոգեբանության և գոյատևման վերաբերյալ։

Ակտիվություն 
2014 թվականի ապրիլին Ուկրաինայի արևելքում բռնկված Դոնբասում կռվից հետո՝ հուլիսին, ՌԿՇ-ն սկսեց պատրաստել և կամավոր զինվորներ ուղարկել հակամարտության մեջ ներգրավված ռուսամետ խմբավորումներին։

Կայսերական լեգեոնի որոշ անդամներ որպես վարձկաններ են աշխատել Մերձավոր Արևելքում և Հյուսիսային Աֆրիկայում։ 2020 թվականի հունվարի 30-ին հաղորդվել է, որ Վլադիմիր Սկոպինովը, ով նույնպես նախկինում կռվել է Դոնբասում և Սիրիայում,  զոհվել Է Լիբիայում` դառնալով լեգեոնի երկրորդ անդամը, ով զոհվել է այնտեղ։

Արտասահմանյան մասնաճյուղեր և գործունեություն
Համաձայն ԱՄՆ պետական դեպարտամենտի` ՌԿՇ-ն ապահովում է ռազմականացված ոճի ծայրահեղականների վերապատրաստում ամբողջ Եվրոպայում և այնտեղ ղեկավարում է երկու ուսումնական կենտրոն։

Ֆինլանդիա 
ՌԿՇ-ն ապահովում էր ֆինլանդացի նեոնացիստների ռազմականացված պատրաստությունը։ Վերջին նեոնացիստները հավաքագրվել են Յոհան Բեքմանի և Յանուս Պուտկոնենի կողմից, որոնք կապված են «Իշխանությունը պատկանում է ժողովրդին»՝ տեղական ռուսամետ կուսակցության հետ։
2023 թվականի հուլիսին ֆիննական ոստիկանությունը Լահտիում ձերբակալեց հինգ մարդու, նրանց ովքեր ունեին գրոհային հրացաններ, հավատարիմ էին աքսելերացիոնիզմին և պաշարմանը և նախատեսում էին ռասայական պատերազմ հրահրել՝ հարձակվելով ենթակառուցվածքների, էլեկտրացանցերի և երկաթուղիների վրա։ Տղամարդիկ քննարկում էին Ատոմվաֆեում նոր ցանցի ստեղծումը և վարչապետ Սաննա Մարինի սպանությունը։ Տղամարդիկ քննարկում էին մարզումները Ռուսաստանում, նրանցից գոնե մի քանիսը խոսում էին Յանուս Պուտոնենի հետ։ Բացի այդ, խումբը գողություն է կատարել ձախ ուղղվածության օբյեկտներից։

Գերմանիա 
ՌԿՇ-ն ապահովում էր գերմանացի նեոնացիստների ռազմականացված պատրաստությունը

2018 թվականի մայիսին Գերմանիայի ազգային դեմոկրատական կուսակցությունը ժողով անցկացրեց Ռիեսայում` Գերմանիայում, որտեղ ՌԿՇ-ի ներկայացուցիչները մասնակցեցին հարակից կազմակերպությունների հետ միասին, ինչպիսիք են նեոնացիստական «Սերբական գործողությունը» և «Բուլղարիայի ազգային միությունը»։

2020 թվականի հունիսի 5-ին գերմանական «Ֆոկուս» ամսագիրը հայտնել է, որ գերմանական անվտանգության ծառայություններին հայտնի է եղել Ռուսաստանում գերմանացի նեոնացիստների պատրաստման մասին։ Այնուամենայնիվ, նրանք իրավական պատճառներով չէին կարող արգելել գերմանացիներին մեկնել Սանկտ Պետերբուրգ։ Իշխանությունները ենթադրում են, որ Ռուսաստանի նախագահ Վլադիմիր Պուտինը գիտի ճամբարների մասին և «առնվազն հանդուրժող է նրանց նկատմամբ»։

2022 թվականին Գերմանիայի կառավարությունը հաստատեց, որ Գերմանիայի ԱԺԿ-ի երիտասարդ ազգայնականները և գերմանական նեոնացիստական «երրորդ ուղի» խմբավորման անդամները վերապատրաստվել են Ռուսաստանի այս կենտրոնում։

Իսպանիա 
2019 թվականի նոյեմբերին ՌԿՇ-ի ներկայացուցիչը ելույթ ունեցավ Մադրիդում նեոնացիստական, ծայրահեղ աջ իսպանական քաղաքական կուսակցության «Ազգային ժողովրդավարություն» կուսակցության կողմից կազմակերպված միջազգային համաժողովում,որին մասնակցում էին նաև «Խաղաղության և ազատության դաշինքի» անդամները։

2020 թվականի ապրիլի 29-ին իսպանական ներքին գործերի նախարարությունը ստացավ հետախուզական զեկույց, որում ասվում էր, որ ՌԿՇ-ն նախաձեռնել է իր շփումները Իսպանիայում աջ ծայրահեղականների հետ ահաբեկչական գործողություններ իրականացնելու համար, ինչպիսիք են` ենթակառուցվածքի, տրանսպորտային համակարգի վրա հարձակումները և հասարակության վրա քիմիական զենքի օգտագործումը։

Ենթադրվում է, որ 2022 թվականի վերջին ՌԿՇ-ն, որը, հնարավոր է, հանդես գալով որպես ռուսական հետախուզության վստահված անձ, իրականացրել է ռումբերով նամակներ ահաբեկչական արշավ, թիրախավորելով Իսպանիայի կառավարական գործակալությունները, դեսպանատները, ինչպես նաև ռազմական օբյեկտները և պաշտպանական արդյունաբերությունը ամբողջ Իսպանիայում։ Հայտնի է, որ ՌԿՇ-ի կարևոր անդամները ներկա էին Իսպանիայում, և ՌԿՇ-ն ամրապնդեց կապերը իսպանական ծայրահեղ աջ խմբերի հետ։

Շվեդիա 
2008 թվականին ՌԿՇ-ն այցելել է Շվեդիա՝ Ստոկհոլմում ներկա գտնվելու Կառլ XII-ի հիշատակի օրվան՝ նեոնացիստական շվեդների կուսակցության հետ միասին։ 2015 թվականի աշնանը նշվել է, որ ՌԿՇ-ն աջակցել է Շվեդական դիմադրության շարժմանը (ՇԴՇ), և որ ՌԿՇ-ի առաջնորդ Վորոբյովը Շվեդիայում այցելել է ՇԴՇ-ին։

2020 թվականի հունվարի 26-ին Անատոլի Ուդոդով անունով ռուսը ձերբակալվել է Արլանդայի օդանավակայանում այն բանից հետո, երբ ոստիկանությունը հայտնաբերել է նրան պատկանող զենքով գաղտնարան։ Անցյալ ամառ Շվեդիայի ոստիկանությունը նրանից առգրավել էր մեծ քանակությամբ հրազեն` ՇԴՇ-ի հետ կապերի պատճառով։  Վորոբյովը նկարագրեց Ուդոդովին որպես Շվեդիայում ՌԿՇ-ի ներկայացուցիչ, և քննիչները կարծում են, որ նա ՌԿՇ-ի ուսումնական ճամբարների համար տեղական հավաքագրողն է։ Շվեդիայի ոստիկանության տվյալներով` Ուդոդովը ընկերություն է անում դատապարտված ահաբեկիչ՝ 23-ամյա Վիկտոր Մելինի հետ։ Մելվինը շվեդ նեոնացիստների խմբի մի մասն էր, ովքեր մեկնել էին Ռուսաստան ռազմական պատրաստություն անցնելու, իսկ վերադառնալուն պես պատասխանատու էին  փոքրամասնությունների և քաղաքական թշնամիների դեմ մի շարք պայթյունների համար։

Միացյալ Նահանգներ 
Infobae-ի կողմից իրականացված հետաքննության համաձայն՝ Ատոմվաֆեն ստորաբաժանման նոր ցանցը վերապատրաստվում է խմբի կողմից։ Ենթադրվում է, որ Միացյալ Նահանգների քաղաքացիները, ովքեր կապված են այս խմբի հետ, նույնպես մասնակցել են դրան։ Ավելի ուշ «Ազգային հակաահաբեկչական կենտրոնի» տնօրեն Քրիստոֆեր Միլլերը հաստատեց, որ ամերիկացի նեոնացիստները կապ են ունեցել ՌԿՇ-ի հետ. մասնավորապես, նախորդ դեպքերում նրանք մեկնել էին Ռուսաստան՝ խմբի հետ մարզվելու համար, սակայն Միլլերը նկարագրել է այդ կապերը որպես «համեմատաբար ազատ և ոչ ֆորմալ»։ Ատոմվաֆեի ստորաբաժանման ղեկավար Քալեբ Քոուլը, իբր, ՌԿՇ-ում վերապատրաստված ամերիկացիներից մեկն էր։ Ատոմվաֆեի և ՌԿՇ-ի միջև կապերը սկսվում են 2015 թվականից, երբ Բրենդոն Ռասելը հանդիպեց ՌԿՇ-ի ղեկավարության հետ։ Բացի այդ, երկու խմբերն էլ հավատարիմ են Ջեյմս Մեյսոնի աքսելերացիոնիզմին։ Համաձայն Միջազգային պաշտպանության ու համագործակցության կենտրոնի.Մինչ ՌԿՇ-ն ակտիվորեն կապեր էր հաստատում եվրոպական սպիտակների գերակայության ունեցող խմբերի հետ, նրա շփումները ամերիկյան կազմակերպությունների հետ պատմականորեն իրականացվել են անձնական, այլ ոչ թե պաշտոնական կամ ինստիտուցիոնալ հիմունքներով։ 2020 թվականից այս պատկերը կարող է փոխվել՝ հաշվի առնելով ՌԿՇ-ի ենթադրյալ հարաբերությունները նեոնացիստական «Ատոմվաֆենի Դիվիզիա» խմբավորման ռուսական մասնաճյուղի հետ։

Այլ 
ՌԿՇ-ն ապահովում էր լեհ նեոնացիստների ռազմականացված պատրաստությունը։

Տես նաև 
Ֆաշիզմ
Ռաշիզմ
Ռուսական ազգայնականություն

Ծանոթագրություններ

Արտաքին հղումներ 
Ռուսական կայսերական շարժումը Ազատ Եվրոպա/Ազատություն ռադիոկայանի կողմից

ԱԽՎ նախագծի հոդվածներ